Official Journal L 160 , 30/04/2004 P. 0051 - 0055



Id-Deċiżjoni tal-Kummissjoni tad-29 ta’ April 2004 li tirrigwarda l-gwida dwar metodu proviżorju ta’ riferiment għat-teħid tal-kampjuni u l-kejl tal-PM2,5 (innotifikat taħt id-dokument bin-numru C(2004)1713) (Test b’rilevanza għaż-ŻEE) (2004/470/KE) IL-KUMMISSJONI TAL-KOMUNITAJIET EWROPEJ Wara li kunsidrat it-Trattat li jistabbilixxi l-Komunità Ewropea, Wara li kunsidrat id-Direttiva tal-Kunsill 1999/30/KE tat-22 ta’ April 1999 li għandha x’taqsam mal-valuri limitati tad-dijossidu tal-kubrit, id-dijossidu tan-nitroġenu, il-materjal ippartikolat u ċ-ċomb fl-arja ta’ madwar [1], u b’mod partikolari t-tielet sub-paragrafu ta’ Artikolu 7(5) tagħha u t-Taqsima V ta’ l-Anness IX ta’ magħha, Wara li konsultat lill-Kumitat istitwit b’Artikolu 12(2) tad-Direttiva tal-Kunsill 96/96/KE [2], Billi: (1) Sakemm jiġi stabbilit mill-Kumitat Ewropew ta’ l-Istandardizzazzjoni (is-CEN) għandu jiġi provvdut metodu tar-riferiment għat-teħid tal-kampjuni u l-kejl ta’ gwida tal-PM2,5 li tirrigwarda metodu proviżorju tar-riferiment għal dan it-teħid tal-kampjuni u dan il-kejl. (2) Id-Deċiżjoni tal-Kunsill 2003/37/KE [3] tagħti gwida dwar dan il-metodu proviżorju tar-riferiment. (3) Id-Deċiżjoni 2003/37/KE għandha tiġi emendata minħabba ommissjoni fl-Anness tagħha li tirrigwarda l-metodu tat-teħid tal-kampjuni wżati fil-kamp tal-kampanji tal-validazzzjoni; fl-istess waqt għandu jiġi aġġornat it-tagħrif l-ieħor f’dan l-Anness rigward il-metodi tal-kejl u l-istat tax-xogħol tal-validazzjoni għall-kjarifika u sabiex jitiqies il-progress tekniku. (4) Deċiżjoni 2003/37/KE għandha tiġi mibdula fl-interess taċ-ċarezza, ADOTTAT DIN ID-DEĊIŻJONI: Artikolu 1 Il-gwida li tirrigwarda metodu proviżorju tar-riferiment għat-teħid tal-kampjuni u l-kejl tal-PM2,5 hija dikjarata fl-Anness. Artikolu 2 Id-Deċiżjoni 2003/37/KEE hija hawnhekk imħassra. Artikolu 3 Din id-Deċiżjoni hija indirizzata lill-Istati Membri. Magħmula fi Brussel, fid-29 ta’ April 2004. Għall-Kummissjoni Margot Wallstrom Membru tal-Kummissjoni [1] ĠU L 163, tad-29.6.1999, p. 41. Direttiva kif emendata bid-Deċiżjoni tal-Kummissjoni 2001/744/KE (ĠU L 278, tat-23.10.2001, p. 35). [2] ĠU L 296, tal-21.11.1996, p. 55. Direttiva kif emendata bir-Regolament (KE) Nru 1882/2003 tal-Parlament Ewropew u tal-Kunsill (ĠU L 284, tal-31.10.2003, p. 1). [3] ĠU L 12, tas-17.1.2003, p. 31. -------------------------------------------------- ANNESS GWIDA DWAR IL-KEJL TAL-PM2,5SKOND ID-DIRETTIVA 1999/30/KE Il-għan ta’ dan id-dokument huwa li jgħati rakkommandazzjonijiet dwar l-amministraturi tal-kwalità ta’ l-arja u l-operaturi tal-networks dwar il-għażla tal-mezzi tal-kejl tal-PM2,5 meħtieġa mid-Direttiva 1999/30/KE għall-partikoli fini. Dawn ir-rakkommandazzjonijiet ma japplikawx għall-applikazzjonijiet l-oħra possibbli b’għanijiet defferenti tal-kejl, bħal per-eżempju fil-każ ta’ l-attivitajiet tar-riċerka, jew fil-każ ta’ kejl indikattiv. L-isfond u x-xogħol ta’ l-istandardizzazzjoni tas-CEN Id-Direttiva 1888/30/KE tiddikjara f’Artikolu 5 li "l-Istati Membri għandhom jiżguraw li l-istazzjonijiet tal-kejl li jissupplixxu l-informazzjoni dwar il-konċentrazzjoni tal-PM2,5 jiġu stallati u mħaddma. Kull wieħed mill-Istati Membri għandu jagħżel in-numru u l-lokazzjoni ta’ l-istazzjonijiet li fihom irid jitkejjel il-PM2,5 bħala rappreżentattiv tal-konċentrazzjonijiet tal-PM2,5 f’dan l-Istat Membru. Meta possibbli l-punti tat-teħid tal-kampjuni tal-PM2,5 għandhom ikunu lokati flimkien mal-punti tat-teħid tal-kampuni tal-PM10". Iktar minn hekk Artikolu 7 isemmi li "l-metodu proviżorju tar-riferiment għat-teħid tal-kampjuni u l-kejl tal-PM2,5 għandu jiġi stabbilit fit-Taqsima V ta’ l-Anness IX." Fl-aħħarnett l-Anness IX jitlob it-tħejjija ta’ gwida li trid tiġi żviluppata mill-Kummisjoni Ewropea f’konsultazzjoni mal-kumitat riferit f’Artikolu 12 tad-Direttiva 96/62/KE. Id-DĠ ta’ l-Ambjent ta mandat lis-CEN għalbiex jiżviluppa metodu standard Ewropew tar-riferiment għall-kejl tal-PM2,5. Dan il-metodu huwa msejjes fuq li jiġi stabbilit bil-mod gravimetriku l-frazzjon tal-PM2,5 tal-partikoli fl-arja, ikkampjunat f’kondizzjonijiet ta’ madwar. Is-CEN TC 264/WG 15 beda x-xogħol tiegħu fis-sena 2000. Twettqu kampanji tal-validazzjoni fuq il-post fi tmien pajjiżi Ewropej, jiġifieri fi Spanja, l-Ġermanja, l-Olanda, l-Awstrija, l-Isvezja, r-Renju Unit u l-Greċja u spiċċaw fis-sajf tas-sena 2003. Għalhekk il-metodu finali ta’ l-i standard tas-CEN ma jkunx lest qabel is-sena 2004. Is-CEN WG 15 qiegħed korrentement jittestja mezzi kandidati varji msejsa fuq il-metodu ta’ kif jiġi stabbilit b’mod gravimetriku u mgħammar b’tipi differenti ta’ daħliet mill-fabbrikanti Ewropej kif ukoll minn min jieħu l-kampjuni tar-Riferiment tal-Federazzjoni ta’ l-Istati Uniti: - Il-MINI-WRAC, dak li jieħu l-kampjuni b’filtru singolu, migħand l-Istitut Fraunhofer tar-Riċerka fit-Tossikoloġija u l-Ajrusoli (FhG-ITA), fil-Ġermanja. - Min jieħu l-kampjuni tar-Riferiment tal-Federazzjoni ta’ l-Istati Uniti, dak li jieħu l-kampjuni b’filtru singolu: ir-RAAS 2,5-1, minn Thermo Andersen, l-Istati Uniti ta’ l-Amerika - il-Mudell Partisol FRM 2000, mingħand Rupprecht u Pataschink, ta’ l-Istati Uniti ta’ l-Amerika, - il-Mudell Partisol plus 2025-SCC, dak li jieħu l-kampjuni b’mod sekwenzali, mingħand Rupprecht u Pataschink, ta’ l-Istati Uniti ta’ l-Amerika, - il-LVS-3D, dak li jieħu l-kampjuni b’filtru singolu, minn Derenda, fil-Ġermanja, - is-SEQ 47/50, dak li jieħu l-kampjuni b’mod sekwenzali, mingħand il-Leckel Company, fil-Ġermanja, - il-HVS-DHA 80, dak li jieħu l-kampjuni b’mod sekwenzali, mingħand Digitel, fl-Isvizzera. B’żieda ma’ dan, is-CEN qiegħed jittestja wkoll numru ta’ mezzi awtomatiċi tal-kejl, imsejsa fuq il-metodu ta’ l-attenwazzjoni bir-raġġ beta u l-mikro-miżien li joxxilla l-element mislut għal (it-TEOM), biex jiżviluppa proċeduri għat-testijiet rigward l-ekwivalenza bil-metodu gravimetriku tar-riferiment: - ADAM, l-attenwazzjoni bir-raġġ beta, sekwenzkali, mingħand l-OPSIS, fl-Isvezja, - il-FH 62 I-R, l-attenwazzjoni bir-raġġ beta, iż-żagarella tal-filtru, mingħand il-ESM Andersen Company, fil-Ġermanja, - il-BAM 1020, l-attenwazzjoni bir-raġġ beta, iż-żagarella tal-filtru, mingħand il-Met One, fl-Istati Uniti ta’ l-Amerika, - it-TEOM SES, ċiklun maqtugħ qawwi, mingħand Rupprecht u Pataschink, ta’ l-Istati Uniti ta’ l-Amerika. Il-Problemi fil-kejlijiet tal-PM2,5 f’konċentrazzjonijiet bil-massa Iridu jittieħdu f’kunsiderazzjoni numru ta’ problemi, magħrufa b’mod parzjali mill-esperjenzi ta’ qabel, meta jkunu qegħdin jiġu stabbiliti l-konċentrazzjonijiet bil-massa tal-PM2,5. L-istudji preliminarji ta’ bejn il-paraguni mwettqa f’numru ta’ pajjiżi ta’ l-UE wrew differenzi sinifikanti fir-riżultat ta’ dawk li jieħdu l-kampjuni tal-PM2.5 manwalment, li jinfirxu sa ± 30 %. Ir-raġunijiet tad-differenzi osservati bejn dawk li jieħdu l-kampjuni huma kumplessi u jistgħu jiġu maqsuma fi: - artefatti fuq il-filtru, per eżempju t-telf minħabba l-evaporazzjoni matul it-teħid tal-kampjuni jew il-kondizzjonament tal-filtru, - artefatti fid-daħla tad-daqs tal-frazzjonament, per eżempju disinn fqir, bidliet fil-cut-off minħabba l-kontroll fqir tal-mixi tal-volum u d-deposizzjoni tal-partikoli fuq il-pjanċa ta’ l-impatt, - artefatti minħabba s-sistema ta’ kif inhu stabbilit it-teħid tal-kampjuni; per ezempju, d-deposizzjoni tal-partikoli fit-tubu tat-teħid tal-kampjuni (b’mod speċjali minħabba tubi twal jew imgħawġin). Irid jiġi notat illi l-komposizzjoni kimika tal-PM2,5 hija sinifikattivament differenti minn dik tal-PM10 b’mod speċjali fil-materjal tal-partikoli semi-volatili (p.e. in-nitrat ta’ l-ammonju, l-komposti organiċi) huwa mogħti s-sinjurija fil-frazzjon fin tad-daqs tal-PM2,5. Il-materjal ippartikolat fil-firxa tad-daqs bejn il-PM10 u l-PM2.5 jikkonsisti fil-biċċa l-kbira f’komponenti inerti bħalma huma s-silika, l-ossidi metalliċi, eċċ. Għalhekk il-problemi bit-telf tal-materjal semi-volitili osservat meta jkun qiegħed jittieħed il-kampjun tal-PM2,5 jista’ tkun iktar ippronunzjat għall-kejlijiet tal-PM2,5. It-telf irid essenzalment jiddependi mill-komposizzjoni ta’ l-ajrusoli u l-preżenza tal-materjal ippartikolat semivolatili, kif ukoll mid-differenza bejn it-temperaturi tal-maddwar u tat-teħid tal-kampjuni. It-telf jista’ għalhekk jippreżenta varjazzjonijiet importanti staġjonali u ġeografiċi. Bħala eżempju ta’ dan, telf qrib iż-0 % kien irrappurtat fl-Iskandinavja matul episodju tar-rebbiegħa (l-ajrusoli mill-għorik tat-toroq bir-ramel), filwaqt li telf ta’ sa 70 % kien osservat fl-Ewropa Ċentrali matul episodju fix-xitwa (l-ajrusoli b’kontenut għoli tan-nitrat ta’ l-ammonju). B’dan l-isfond, jista’ jiġi antiċipat illi kull tisħin tas-sistema tat-teħid tal-kampjuni jrid juri b’mod sinifikanti konċentrazzjonijiet tal-PM2.5 bil-massa iktar baxxi minn sistema miżmuma taħt il-kondizzjonijiet tal-mad-dwar. Ir-Rakkommandazzjonijiet għall-monitoraġġ tal-PM2,5 Fin-nuqqas tal-konklużjonijiet mill-attivitajiet ta’ l-istandardizzazzjoni tas-CEN, jistgħu jingħataw ir-rakkommandazzjonijiet li ġejjin għall-PM2,5: Rigward il-metodu tal-kejl Il-mandat mogħti mill-Kummissjoni lis-CEN speċifika li l-metodu tal-kejl li jrid jiġi standardizzat huwa msejjes fuq li jiġi stabbilit b’mod gravimetriku rigward il-frazzjoni bil-massa tal-PM2,5 tal-materjal ippartikolat miġbur fuq filtru taħt il-kondizzjonijiet tal-maddwar. Il-metodi l-oħra, bħalma huma l-metodu ta’ l-attenwazzjoni bir-raġġi beta u l-mikro-miżien li joxxilla ta’ l-element mislut fix-xejn għax-xejn (it-TEOM), huma korrentement ittestjati għall-ekwivalenza mal-metodu gravimetriku mis-CEN WG15. Rigward id-daħla speċifika tal-PM2,5 Fil-prezent jeżistu żewġ disinji ewliena ta’ daħliet u fl-użu tal-għanijiet tal-moniteraġġ u tar-riċerka: d-daħla tat-tip ta’ impattur u t-tip taċ-ċiklun maqtugħ qawwi. Daħliet varji taż-żewġ tipi qegħdin korrentement jiġu testjati, p.e. ġewwa l-qafas tas-CEN WG 15. L-effikaċja tal-frazzjonazzjoni tad-daqs tal-daħla jeħtieġ li jiżgura illi 50 % tal-partikoli b’dijametru ajrodinamiku ta’ 2,5 um jiġu miġbura fuq il-filtru. Rigward l-istrumenti It-teorija u l-esperjenza ta’ qabel miksuba fix-xogħol tal-validazzjoni tal-PM10 jissuġġerixxu li l-użu tal-mezzi li bihom is-sonda tat-teħid tal-kampjuni u/jew il-filtru jiġu msaħħna matul il-ġbir għandhom jiġu evitati għall-kejl tal-PM2.5. Sabiex jillimita safejn u sakemm ikun possibbli t-telf tal-partikoli volatili, t-teħid tal-kampjuni bl-istrumenti qrib kemm jista’ jkun tat-temperatura tal-mad-dwar għandu jiġi preferit għall-PM2,5. Filwaqt li jiġu kunsidrati l-manjiera inkompleta u n-nuqqas tal-koerewnza tar-riżultati miksuba sa issa mill-istudji varji, huwa impossibbli fil-preżent li jintgħażlu strumentri kandidati għalbiex jimmonitorjaw il-PM2,5. Meta jiġi għall-għażla ta’ mezz partikolari tal-kejl, huwa rakkommandat avviċinament bil-għaqal. Għandha tingħata preferenza lill-avviċinament li ma jintitolax investiment importanti tar-riżorsi u li jippermetti l-addattament tal-ħtiġiet tal-kejl għall-iżviluppi futuri (p.e. il-metodu standard Ewropew li ġej dwar il-PM2,5, l-iżviluppi tekniċi mill-fabbrikanti ta’ l-istrumenti, r-regolazzjoni li ġejja fuq il-metalli t-tqal). Meta tkun qiegħda tiġi rapportata l-informazzjoni dwar il-PM2,5, huwa essenzali li tiġi dokumentata bis-sħiħ il-metodoloġija li kienet użata għalbiex tiġġenera l-informazzjoni. --------------------------------------------------